**RTM:n jäsenkirje**  Toukokuu 2013

Hyvää alkanutta kesäkautta RTM:n jäsenet

Vihdoinkin , viikko Vapun jälkeen, alkavat suurimmatkin lumikasat olla sulaneet.

Kerhomme ensimmäinen veneidenlasku on jo ollut, veneet laskettiin hyisen kylmään veteen lauantaina 27.4.2013, toinen lasku on nyt tulevana viikonloppuna.

**Vuosi 2012 RTM:ssä**

RTM:n toimintakertomus v. 2012 on nähtävissä kerhomme nettisivuilla osoitteessa [www.RTM.fi](http://www.RTM.fi).

Kerhossamme oli v.2012 427 jäsentä, kerhomme satamassa oli 214 venettä kiinnitettynä venepaikoille ja alueellamme telakoitiin 139 venettä talvella 2012–2013.

**Jäsenistön sähköpostiosoitteet**

Hallitus haluaa tehostaa kerhon asioista tiedottamista ja siksi haluaisimme vielä toistaa pyyntömme jäsenille. Toimittaisitteko ajantasaiset e-mail osoitteenne kerhomme jäsenkirjurille sähköpostitse osoitteella : [info@rtm.fi](mailto:info@rtm.fi) tai paperilla joko kerholla olevaan postilaatikkoon tai postitse RTM ry, pl2 , 00811 Helsinki.

Olisi tärkeää että kaikki , joilla on käytössään e-mail, vahvistaisivat osoitteensa , koska rekisterissä saattaa olla myös vanhoja , toimimattomia e-mail osoitteita.

Erityisesti haluaisimme kaikkien sähköpostiosoitteet, koska silloin olisi mahdollista tiedottaa ajantasaisesti ja ilman kustannuksia kerhon ajankohtaisista asioista.

**Laituripaikat kesällä 2013**

T-laiturin remontti on valmistunut keväällä ja siitä aiheutuneet muutokset laituripaikkoihin on tiedotettu jäsenistölle. Uusi T-laituri on tyypiltään ns. putkiponttonilaituri, joten veneiden kiinnitysköysiin ja joustimiin tulee kiinnittää erityistä huomiota.

Sähköpostiosoitteiden toimittaminen kerholle olisi tärkeää myös erilaisista hankkeista tiedottamisen kannalta.

**Kevätkokous 20.3.2013**

Kevätkokouksessa oli runsaasti osallistujia, 28 henkilöä. Siellä oli sääntömääräisten asioiden lisäksi esillä kolme asiaa: Talkoovelvoitteen käyttöönotto kerhomme rakennusten ja alueiden kunnossapidossa, Musta Hevosen aallonmurtajan jatkaminen ja Musta Hevosen sähköistys. Kokouksessa päätettiin että kerhossa ei oteta talkoovelvoitetta käyttöön vaan hallituksen ja muiden toimihenkilöiden toivotaan aktiivisesti kutsuvan jäsenistöä talkoisiin. Hallitukselle annettiin valtuudet aallonmurtaja ponttonin hankintaan, sekä valtuutettiin hallitus jatkamaan Musta Hevosen sähköistystä. Musta Hevoseen liittyviä asioita hoitaa saaritoimikunta, saari-isännän johdolla. Tähän toimikuntaan voit olla yhteydessä jos on ideoita tai kommentteja Musta Hevoseen liittyvissä asioissa.

**Vartiointi kaudella 2013**

Keväällä pohdimme myös venevartioinnin pidentämistä syksyllä lumen tuloon asti yhteistyössä TMVK:n ja RVK:n kanssa. Toistaiseksi vartiointikäytäntöön ei tule muutoksia vaan jatkamme entisellä maililla. Jatkoa pohditaan kesän aikana ja tiedotamme mahdollisista uusista käytännöistä sitten kun niiden aika on.

**East Side Sailing Team**

East Side Sailing Team on 12 venekerhon ja purjehdusseuran yhteenliittymä itäisellä pääkaupunkiseudulla, jossa on mukana yhdistyksiä Vantaalta, Itä-Helsingistä ja Sipoosta. Tarkoituksena on tehdä yhteistyössä laajaa junioritoimintaa 2013. Toiminta liittyy junioripurjehdukseen ja veneilyyn.

Tavoitteena on kasvattaa alueen junioripurjehduksen ja nuorten veneilyharrastajien määrää ja siten luoda kestävä pohja niiden alkeiskoulutukselle alueella. Harrastajamäärän kasvun myötä syntyy sitten pohja kestävälle harrastustoiminnalle alueellisesti toteutettuna.

Lisätietoja saa Internet-sivustolta www.eastsidesailingteam.fi

Lämmintä veneilykesää odotellessa, RTM:n hallitus